U-I-184/03
Natisni
Opravilna št.:
U-I-184/03
Datum odločitve:
8. 9. 2005
ECLI:
ECLI:SI:USRS:2005:U.I.184.03
Akt:
Zakon o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02 , 26/03 – ur.p.b., 135/03 in 20/04 – ur.p.b.) (ZPIZ-1), 5. odst. 39. čl.
Izrek:
Pobuda za začetek postopka za oceno ustavnosti petega odstavka 39. člena Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02 , 26/03 – ur.p.b., 135/03 in 20/04 – ur.p.b.) se zavrže.
Evidenčni stavek:
Pobudniku je bila med tekom postopka pred Ustavnim sodiščem priznana pravica do pokojnine. Pobudnik je sporočil, da morebitna sprememba izpodbijane zakonske določbe na njegov položaj ne bi vplivala. Ker procesna predpostavka tako ni bila izpolnjena, je bilo treba pobudo zavreči.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 162.2, Ustava [URS] 
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ivan Peter Benko, Ljubljana
Datum vloge:
12. 9. 2003
Vrsta odločitve:
sklep
Vrsta rešitve:
zavrženje
Dokument:
US24918
Dokument v PDF obliki:
U-I-184-03.pdf
115 KB
Prenesite datoteko
U-I-184/03-7
8. 9. 2005
SKLEP
Ustavno sodišče je v postopku za preizkus pobude Ivana Petra Benka iz Ljubljane na seji dne 8. septembra 2005
sklenilo:
Pobuda za začetek postopka za oceno ustavnosti petega odstavka 39. člena Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02 , 26/03 – ur.p.b., 135/03 in 20/04 – ur.p.b.) se zavrže.
Obrazložitev
1. Pobudnik izpodbija v izreku navedeno določbo Zakona o pokojninskem in invalidskem zavarovanju (v nadaljevanju ZPIZ-1). Na poziv Ustavnega sodišča je pobudnik v vlogi z dne 10. 1. 2005 pojasnil, da je decembra 2004 prejel odločbo o priznanju pravice do pokojnine ter da sprememba spornega člena na izračun njegove pokojnine ne bi vplivala.
2. V skladu z drugim odstavkom 162. člena Ustave lahko vsakdo da pobudo za začetek postopka pred Ustavnim sodiščem, če izkaže svoj pravni interes. Drugi odstavek 24. člena Zakona o Ustavnem sodišču (Uradni list RS, št. 15/94 – v nadaljevanju ZUstS) določa, da je pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja (odločba Ustavnega sodišča št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. Pobudnik je že sam navedel, da sprememba izpodbijanega člena na njegov položaj ne bi vplivala. Procesna predpostavka za začetek postopka tako ni izpolnjena in je bilo treba pobudo zavreči.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj